ming030890/wiki-yue-high-quality huggingface dataset:
5月14號

5月14號係公曆年嘅第134日（閏年第135日），離年尾重有231日。
<< - 5月 - >>



大件事
1643年：法王路易十三死，路易十四繼位。
1796年：詹納首次試驗用牛痘疫苗嚟預防天花病。
1934年：香港西環煤氣鼓爆炸，42死46傷。
1940年：荷蘭向納粹德國投降。
1948年：英國結束對巴勒斯坦地區二十五年嘅託管統治，英國高級專員賈寧漢爵士離開耶路撒冷返國。而响英國正式結束託管統治之前幾個鐘頭，以色列國民議會喺特拉維夫宣布成立以色列國，係猶太人二千年嚟首次建立自己嘅國。
1955年：除咗南斯拉夫之外嘅東歐社會主義國家喺波蘭首都華沙簽《阿爾巴尼亞人民共和國、保加利亞人民共和國、匈牙利人民共和國、德意志民主共和國、波蘭人民共和國、羅馬尼亞人民共和國、蘇維埃社會主義共和國聯盟、捷克斯洛伐克共和國友好合作互助條約》（簡稱《華沙公約》），加入華沙公約組織。
1978年：「金禧事件」—教育司署宣布封閉金禧中學，下學期喺原址改辦德蘭中學，但係校監、校長、學生不變，除咗參與過靜坐嘅先生之外，其他老師都會續約。而一連串嘅集會、請願、絕食亦隨之而開始。
1997年：香港秀茂坪童黨燒屍案，16歲少年陸志偉喺秀茂坪邨39座1508室被虐打致死後被燒屍。
2005年：中華民國同瑙魯建交。
2005年：香港競賽馬牛精福星喺千六米冠軍一哩賽以短馬頭位破咗精英大師17場連勝紀錄。
2006年：日本東京交通博物館關閉。
2006年：勒內·普雷瓦爾（法文：René Préval）喺國民議會宮宣誓就職海地總統。
2017年：一帶一路國際合作高峰論壇一連兩日喺中國北京舉行。
2017年：第17屆北萊茵－西法倫州議會選舉。
2017年：第11屆法國總統選舉當選人馬克龍就職法國總統。
2018年：印尼繼一日前三座教堂被炸彈襲擊後，再有一個五口家庭試圖攻入泗水警察總部，結果被攔截，喺閘外引爆炸彈，連同施襲者做成4死10傷。
2018年：美國駐以色列大使館由特拉維夫搬去耶路撒冷，喺以色列立國70週年嘅爾日開幕，美國總統當勞侵千金兼白宮高級顧問伊凡卡侵、總統女婿庫什納（英文：Jared Kushner）同財長（英文：United States Secretary of the Treasury）姆欽（英文：Steven Mnuchin）等為大使館揭幕。幾萬巴勒斯坦人喺加沙邊境示威抗議，以色列軍方用實彈鎮壓，造成最少60死1,800傷。
2018年：加泰隆尼亞自治區議會投票選新主席，由獨派議員托倫特（西班牙文：Roger Torrent）當選。
5月15號

5月15號係公曆年嘅第135日（閏年第136日），離年尾重有230日。
<< - 5月 - >>



大件事
1756年：英國向法國宣戰，七年戰爭爆發。
1878年：日本東京證券交易所開門做生意。
1889年：法國巴黎艾菲爾鐵塔落成開放。
1905年：大清起京張鐵路，係中國史上首條自己起嘅鐵路。
1908年：第10屆日本眾議院議員總選舉。
1912年：第11屆日本眾議院議員總選舉。
1918年：魯迅出小說《狂人日記》。
1940年：美國杜邦公司發明嘅尼龍絲襪上市。
1943年：蘇聯解散第三國際。
1970年：國際奧委會因為南非種族隔離政策中止佢嘅會籍。
1970年：法國喺莫羅亞（法文：Moruroa）進行核試。
1972年：美國將沖繩群島嘅管理權移交日本，沖繩縣成立，是為沖繩返還（日文：沖縄返還）。
1985年：廣東省委第一書記任仲夷畀《深圳特區報》一封話要用普通話統一深圳語言嘅刊報信，後尾畀各大報刊公開轉載。
1988年：南韓報紙《韓係來報紙》創刊。
1988年：喺阿富汗泥足深陷嘅蘇聯軍隊開始撤退回國。
1989年：蘇聯領袖戈巴卓夫訪問中國大陸。
1991年：Édith Cresson（法文：Édith Cresson）成為法國首位女總理。
1992年：臺灣健康幼稚園旅遊巴士火燭（中文：健康幼稚園火燒車事件），23死9傷，係截至2016年7月臺灣死傷最嚴重嘅火燒旅遊巴士事件。
1997年：宏達國際電子(HTC)喺臺灣成立。
1999年：第1屆澳門行政長官選舉，由何厚鏵以163票當選首任澳門特別行政區行政長官。
2001年：日本宣佈皇太子妃雅子大肚，係雅子同德仁太子結婚近八年首次。
2004年：當時最大嘅質數224036583−1，由Josh Findley同GIMPS一齊揾到。
2005年：香港上市公司歐亞農業因為涉嫌做假帳先前畀香港交易所敕令停牌，至爾日除牌。
2006年：美國國務院宣佈恢復同利比亞嘅外交關係，開始話佢唔再喺恐怖主義國家名單入面。
2007年：日本會津若松市發生一單17歲少年弒母事幹（日文：会津若松母親殺害事件）。
2007年：PayPal喺盧森堡攞到銀行牌照。
2007年：路透社同The Thomson Corporation（英文：The Thomson Corporation）合併。
2016年：第40屆多明尼加總統選舉，由梅迪納當選。
2017年：外號「股壇長毛」嘅香港財經界獨立股評人David Webb發表The Enigma Network: 50 stocks not to own（《謎嘅網絡：五十隻唔可以有嘅股票》）文章。
2020年：中華人民共和國吉林省舒蘭市出現新型冠狀病毒肺炎疫情，舒蘭市委書記李鵬飛被免職。
2022年：港鐵東鐵綫延綫（沙田至中環綫過海段）通車。
5月16號

5月16號係公曆年嘅第136日（閏年第137日），離年尾重有229日。
<< - 5月 - >>



大件事
1804年：拿破崙喺法國稱帝。
1929年：頭一次「奧斯卡金像獎」喺美國加利福尼亞州嘅荷里活頒。
1943年：英國發明新式炸彈，爾種炸彈喺掟落水面後重可以向前跳，摧毀目標。
1949年：邱宅大血案（中文：邱宅大血案），中華民國邱宗浚中將、邱定坤少將全家11口一夜滅門。
1961年：南韓朴正熙發動五一六軍事政變（韓文：5·16 군사 정변）上台，展開長達十八年嘅獨裁統治。
1966年：中國共產黨中央政治局擴大會議發出五一六通知，文化大革命開始。
1969年：蘇聯嘅探測器Venera 5（俄文：Венера-5）飛入金星，射返啲金星大氣層數據嚟地球。
1975年：日本嘅田部井淳子係頭一個爬上珠穆朗瑪峰頂嘅女人。
1995年：日本奧姆真理教教主麻原彰晃被捕。
2001年：香港自1997年以嚟再次爆發禽流感疫情，港九新界有三個街市，近八百隻雞感染H5N1死亡，政府封閉三個街市嘅雞檔，銷毀六千幾隻雞。
2005年：香港長洲太平清醮搶包山停咗27年之後又搞返。
2005年：科威特國民大會以35對23票決定畀投票權女人。
2010年：第4屆香港立法會地方選區補選，五位主動辭職嘅議員攞返晒本來嘅議席。
2018年：北韓警告美國同南韓嘅聯合軍演屬於軍事挑釁，單方面宣佈取消原定當日舉行嘅南、北韓高級別會面。
2018年：因為雞姦坐監嘅馬來西亞前副首相、執政公正黨實權領袖安華正式得到國王特赦，即刻獲釋。安華同日離開留醫嘅醫院，去王宮覲見國王莫哈末五世，新上任首相幾日嘅馬哈迪亦喺王宮迎接。
2018年：繼美國之後，危地馬拉亦將駐以色列大使館由特拉維夫搬去耶路撒冷。
2018年：成個歐洲最長嘅橋克里米亞大橋通車。
5月19號

5月19號係公曆年嘅第139日（閏年第140日），離年尾重有226日。
<< - 5月 - >>



大件事
1568年：英倫女王伊利沙伯一世捉咗蘇格蘭女王瑪麗一世坐監。
1649年：英格蘭成為共和國，嗌英格蘭共和國。
1657年：英國《大眾指導報》史上頭一次登分類廣告。
1657年：世界最長（大約廿公里）穿過阿爾卑斯山，連埋瑞士同意大利嘅辛普倫隧道通車。
1943年：第二次世界大戰—經常喺大西洋偷襲來往歐美嘅貨船嘅德國袖珍潛艇，被盟軍驅逐艦用深水炸彈炸沉其中一艘。
1961年：蘇聯金星1號飛船飛過金星，係人類頭一個飛過一個行星嘅飛船。
1985年：香港足球代表隊响北京工人體育場以2比1擊敗中國隊，奪得1986年FIFA世界盃亞洲區外圍賽小組出線權，而中國隊就出局。大批支持中國隊嘅球迷騷亂，喺球場外嗌口號，追打外國人又周圍搞破壞，當局後嚟拉咗百幾人，史稱「五一九事件」。
1997年：1997年東亞運動會喺南韓釜山閉幕。
1999年：佐治魯卡斯編導嘅《星球大戰前傳：魅影危機》上映。
2002年：第6屆越南國會選舉。
2007年：車路士足球會憑住杜奧巴響加時入波，以一比零贏咗曼聯成為2007年度英格蘭足總盃冠軍。
2008年：悼念汶川地震死難者嘅三日「全國哀悼日」開始。
2009年：中國共產黨中央委員會總書記趙紫陽嘅回憶錄中文版本《改革歷程》出版。
2017年：第12屆伊朗總統選舉，由魯哈尼當選。
2018年：英國哈里王子同美瑾瑪歌結婚。
2024年：伊朗發生2024年伊朗直升機事故，總統易卜拉欣·萊希推測係過咗身。
5月21號

5月21號係公曆年嘅第141日（閏年第142日），離年尾重有224日。
<< - 5月 - >>



大件事
1904年：國際足球協會響巴黎成立。
1932年：艾美麗雅成為頭一個單獨橫渡太平洋嘅女人。
1967年：响六七暴動期間，港督府（即今日禮賓府）一度成為抗議示威嘅主要目標，其後香港政府要重新維持法律秩序，限制到港督府嘅請願人數。抗議行動於是就轉到中環花園道同埋皇后像廣場一帶。局勢於是開始惡化，警方發射催淚彈鎮壓，第二日中區嘅騷亂更加嚴重，當局最後要响港島北岸實施宵禁，係香港島自第二次世界大戰以嚟第一次宵禁。
1972年：米高安哲羅嘅成名作，雕塑Pietà（英文：Pietà (Michelangelo)）畀匈牙利人Tóth László破壞。
1980年：《星球大戰》續集《星球大戰：帝國反擊戰》上映。
1989年：香港一百萬市民上街遊行，聲援北京學運。
1991年：印度前總理拉吉夫·甘地喺泰米爾納德邦進行競選活動期間遇上自殺式炸彈襲擊身亡。
1992年：英國同越南達成遣返船民協議之後，滯港嘅越南船民不滿。大鴉洲船民借故鬧事，300幾個船民聚集向警員掟石，又放火焚燒警崗，警方施放60枚催淚彈鎮壓。
1998年：印尼總統蘇哈托辭職。
2003年：阿爾及利亞米爾達斯市地震，七百幾人死，五千幾人傷，大量建築物倒冧，好多人活埋。
2006年：黑山舉行獨立公投，決定係唔係繼續留喺塞爾維亞和黑山內，結果以55.3%通過脫離塞爾維亞獨立。
2014年：臺北捷運發生亂斬人案。
2019年：第7屆印尼總統選舉（印尼文：Pemilihan umum Presiden Indonesia 2019）經歷個幾月嘅點票之後公佈正式結果，由佐戈維多多連任總統。幾千人晏晝起喺耶加達集會支持敗選嘅退役將軍普拉博沃（印尼文：Prabowo Subianto），入夜後開始演變成持續兩日嘅騷亂（印尼文：Demonstrasi dan kerusuhan Mei 2019 di Jakarta）。
INTP

INTP係MBTI嘅其中一種人格，屬理性者類型嘅人格，代表內向-直覺-思考-感知。INTP大概佔人口總數嘅3%。
IP

IP地址：一種網絡地址。
TCP/IP協議
IPad 2

iPad 2係蘋果公司設計開發同賣嘅第二代iPad，主要可以視聽媒體，包括圖書、期刊、電影、音樂、遊戲同網絡內容嘅平台。大細同重量介乎市面上嘅智能手機同手提電腦之間。喺2011年3月2號上晝10點（PST：18點），蘋果公司喺歐巴布威啦藝術中心將iPad 2面世。
IOI城市購物廣場

IOI 城市購物廣場 係一間位於馬來西亞雪蘭莪州雪邦嘅商場｡ 發展商係IOI集團，喺2014年11月開幕 。商場主要吸引中上階層人士，客人主要嚟自布城、賽城、無拉港、加影、萬宜、史里肯邦安、沙登、蒲種、武吉加里爾同梳邦再也南部｡
購物中心第二期喺2022年8月25號開業，成為馬來西亞最大購物中心，亦係東南亞最大嘅購物中心同世界第二大購物中心。
IOS

iOS係由蘋果公司為 iPhone 開發嘅操作系統。佢主要係畀 iPhone、iPod touch、iPad 以及 Apple TV 用。就好似佢建基於嘅 Mac OS X 操作系統一樣，佢都係以 Darwin 為基礎。原本呢個作業系統名為 iPhone OS，直到 2010 年 6 月 7 號 WWDC 大會上宣布改名為 iOS 。iOS嘅作業系統架構分為四個層次：核心操作系統層（the Core OS layer），核心服務層（the Core Services layer），媒體層（the Media layer），可輕觸層（the Cocoa Touch layer）。作業系統操作佔用大概240MB嘅記憶體空間 。

用戶界面
iOS 嘅用戶界面嘅概念基礎上係能夠用多點觸控直接操作。控制方法包括滑動、輕觸開關及按鍵。同系統互動包括滑動（Swiping）、輕按（Tapping）、擠壓（Pinching）及旋轉（Reverse pinching）。此外，通過佢內置嘅加速器，可以令佢旋轉裝置改變佢嘅Y軸以令屏幕改變方向，咁嘅設計令iPhone更便於使用。
屏幕下面有一個home按鍵，底部就係dock，有四個用戶最經常使用嘅程序圖標被固定喺dock上。屏幕上方有一個狀態欄能顯示一些有關數據，比如時間、電池電量同埋信號強度等。其餘嘅屏幕用於顯示當前嘅應用程序。啟動iPhone應用程序嘅唯一方法就係喺當前屏幕上點擊該程序嘅圖標，退出程序就係撳屏幕下方嘅home鍵。喺第三方軟件退出後，佢直接就被關閉咗，但喺iPhone 3.0 及以後版本裏面，當第三方軟件收到新嘅信息，蘋果公司嘅服務器會將呢啲通知推送至iPhone或iPod Touch上（唔理佢係唔係運行緊）。喺iPhone上，好多應用程序之間都係有聯繫嘅，咁樣，唔同嘅應用程序能夠分享同一個信息（例如當你收到包括一個電話號碼嘅短信息時，你可以選擇係將呢個電話號碼儲存為聯絡人或係直接選擇呢個號碼打電話）。
IPad

iPad係蘋果公司響2010年出嘅平板電腦，用蘋果自己研發嘅A4處理器。螢光幕有9.7吋咁大，可以用嚟上網、睇相、聽音樂、睇片噉。
有人認為佢係iPhone嘅放大版。
INTJ

INTJ係MBTI嘅其中一種人格，屬理性者類型嘅人格，代表內向-直覺-思考-判斷。INTJ大概佔人口總數嘅2%。
6月9號

6月9號係公曆年嘅第160日（閏年第161日），離年尾重有205日。
<< - 6月 - >>



大件事
1815年：維也納會議閉幕。
1898年：大清總理各國事務衙門大臣李鴻章同英國駐華公使竇納樂喺北京簽《展拓香港界址專條》，將新界租畀英國99年。
1908年：英國君主愛德華七世去到雷瓦爾港同俄羅斯帝國沙皇尼古拉二世會晤，係佢即位七年來頭一次訪問俄國。
1928年：中央研究院（中文：中央研究院）第一次院務會議喺上海東亞酒樓舉行，宣告中央研究院正式成立，首任院長蔡元培。
1934年：迪士尼動畫角色唐老鴨面世。
1959年：美國頭一隻彈道導彈潛艇（英文：Ballistic missile submarine）—佐治·華盛頓號（英文：USS George Washington (SSBN-598)）下水。
1976年：中國內地同香港一齊起嘅文錦渡新橋落成啟用。
1991年：四名匪徒揸埋自動步槍連環打劫香港觀塘金舖，劫走3000両金飾，逃走嘅時候同警方駁火，匪徒開咗卅幾槍。
1992年：日本國會參議院通過向海外派兵法案，眾議院隨後喺15號亦都通過。呢次係第二次世界大戰結束之後，日本國會第一次通過向海外派兵法案。根據法案，日本係可以向海外派遣二千個自衛隊隊員，參與聯合國維持和平任務。但係日本有民眾同社會團體就強烈反對，呼籲日本唔好再行軍國主義嘅路。一啲亞洲國亦表示憂慮日本通過派兵法。
1992年：第6屆印尼立法機構選舉。
2001年：香港落雨，部份地區錄得三百毫米雨量，香港天文台發出紅色暴雨警告，新界北低窪地區水浸，大批村民被困，要消防員、警察同飛行服務隊救出。
2005年：Google超越時代華納，成為全球最有價值嘅媒體公司。
2006年：2006年FIFA世界盃足球賽喺德國慕尼黑開幕，賽期至7月9號。
2019年：喺全球十八個城市有人發起反送中大遊行，反對香港政府修訂《逃犯條例》，其中包括倫敦、柏林、東京、多倫多、溫哥華、卡加利、紐約、三藩市、洛杉磯、華盛頓特區、芝加哥、波士頓、西雅圖、雪梨、墨爾本、布里斯本、坎培拉、珀斯。
2019年：2019年摩爾多瓦憲政危機（中文：2019年摩爾多瓦憲政危機），摩爾多瓦最高憲法法院頒令暫停總統多東職務，委任前總理菲利普（羅馬尼亞文：Pavel Filip）爲代理總統。菲利普即刻宣佈解散國會，提前大選。
7

7（阿拉伯數目字寫法）係6同8之間嘅自然數。

中文
其小寫係七，若果要避免以後俾人簒改或者睇唔清，會用大寫柒；讀音皆為「caat1（粵拼）」。

體育
喺棒球道，7係左外野手嘅代號。
7-Zip

7-Zip係一隻處理壓縮檔嘅自由軟件，主打格式係7z，1999年推出。
6月6號

6月6號係公曆年嘅第157日（閏年第158日），離年尾重有208日。
<< - 6月 - >>



大件事
1523年：瑞典貴族古斯塔夫·瓦薩被選為瑞典國王，卡爾馬聯盟瓦解，並喺第二年正式結束。呢日亦成為咗瑞典國慶。
1752年：莫斯科火燭，三分之一城區被毀。
1844年：基督教青年會（YMCA）喺倫敦成立。
1870年：大清政府畀喺沿海地區鋪海底電纜。
1884年：法國同越南第二次簽《順化條約》（又嗌《巴特諾條約》），越南從此淪為法國殖民地。
1916年：黎元洪喺袁世凱死後繼任大總統，下令恢復《臨時約法》，段祺瑞做國務總理。
1918年：中國首間證券交易所—北京證券交易所開業。
1925年：美國三大車廠之一佳士拿成立。
1933年：世界上首個汽車戲院喺美國新澤西州坎頓市開幕，可以容納500架車。
1944年：盟軍登陸法國諾曼第，大舉反攻歐洲。
1976年：馬來西亞沙巴航空公司一飛機由納閩機場飛去亞庇國際機場期間失事（英文：1976 Sabah Air GAF Nomad crash），機上11人咸不剌死晒，包括多名沙巴州政府官員。
1979年：基諾族正式確認為中國單一嘅少數民族。
1981年：「雜交水稻之父」袁隆平攞到中國首個特等發明獎。
1984年：電子遊戲俄羅斯方塊推出。
1985年：香港政府下令海外信託銀行暫停營業。
1993年：第1屆蒙古國總統選舉，由彭薩勒瑪當選。
1994年：中國西北航空一客機由西安飛去廣州期間失事（中文：中國西北航空2303號班機空難），機上160人咸不剌死晒，係中國境內最多人死嘅飛機失事。
2003年：日本國會通過戰時法制法案，擴大首相同自衛隊處理緊急情況嘅權力。
2005年：蘋果公司宣佈Macintosh 電腦將改用英特爾處理器。
2012年：本世紀最後一次金星凌日。
2020年：高雄市市長韓國瑜被罷免，成為中華民國史上第一個被罷免嘅公職人員同直轄市首長。
6月7號

6月7號係公曆年嘅第158日（閏年第159日），離年尾重有207日。
<< - 6月 - >>



大件事
1494年：西班牙同葡萄牙簽約劃定國界，解決兩國多年嚟嘅領土糾紛。
1895年：日本軍根據《馬關條約》嘅規定佔領臺灣。
1905年：挪威由瑞典聯盟獨立。
1965年：美國最高法院裁決「格里斯沃爾德 對 康涅狄格州」（Griswold v. Connecticut）令夫婦用避孕藥合法化。
1984年：香港總督尤德主持東區走廊首段（銅鑼灣至太古城，全長3.7公里）開幕儀式。第二日下晝兩點半，呢段東區走廊正式開放通車。
1989年：旺角彌敦道一帶香港市民悼念六四事件嘅活動演變成騷亂，警方調派七百人到場，最後要發射催淚彈驅散滋事者。
1999年：最高人民法院公佈廣東湛江特大走私受賄案嘅香港主犯李深，以及香港同內地多名走私份子，喺廣東被執行死刑。案件涉及十幾億人民幣。
1999年：第8屆印尼立法機構選舉。
2005年：中華民國國民大會複決通過修憲案，廢除國民大會，國民大會走入歷史。
2009年：第18屆黎巴嫩國會選舉。
2013年：2013年廈門巴士起火，47死34傷。
2015年：第24屆土耳其國會選舉。
2019年：2019年FIFA女子世界盃喺法國開幕，賽期至7月7號。

響呢日死嘅人
555年：維奇（維吉呂），羅馬天主教教宗
1358年：足利尊氏，日本鎌倉時後期到南北朝時期武將、政治人，室町幕府初代將軍
1840年：腓特烈威廉三世，普魯士王
1954年：圖靈，英國數學家
2005年：祖些阿方素山曹，巴西農業家、銀行家同政治人
2006年：琦君，臺灣作家，原名潘希真
2006年：扎卡維，阿蓋達首領
2014年：梁國聚，中共廣東省委前常委、省委政法委前書記，省政協第九、十届副主席
2015年：基斯杜化李，英國演員
2016年：安伯·古隆，尼泊爾音樂家同作曲家
2016年：朱開軒，原國家教育委員會主任、黨組書記
2018年：傅達仁，臺灣記者同主持人
2024年：威廉·安德斯，第一個喺香港出世嘅太空人。
6號幹線

6號幹線係香港九龍西南到新界東南嘅一條起緊嘅幹線公路，連接九龍油尖旺區西九龍同新界東西貢區將軍澳。
6號幹線途經路段有：中九龍幹線、東南九龍T2主幹道、將軍澳—藍田隧道，全部都係隧道。幹線沿途同2號幹線、3號幹線同埋5號幹線連接。
Belsentes

Belsentes係法國嘅一個市鎮，位置喺阿爾代什。
Belmont, Gers

Belmont, Gers係法國嘅一個市鎮，位置喺奧斯坦尼大區嘅熱爾。
Belmont-Bretenoux

Belmont-Bretenoux係法國嘅一個市鎮，位置喺奧斯坦尼大區嘅洛特。
Belmont-Sainte-Foi

Belmont-Sainte-Foi係法國嘅一個市鎮，位置喺奧斯坦尼大區嘅洛特。
Belluire

Belluire係法國嘅一個市鎮，位置喺濱海沙藍特。
Belmont-sur-Rance

Belmont-sur-Rance係法國嘅一個市鎮，位置喺阿韋龍。
Belpech

Belpech係法國嘅一個市鎮，位置喺奧德。
K歌

K歌係粵語流行曲嘅一個類型，指香港樂壇一啲專門為卡拉OK而創作嘅歌。呢啲歌通常旋律慢，比較簡單易唱，音域亦遷就一般人嘅水平，唔會太高或太低。歌詞多數用愛情做主題，尤其係失戀苦情歌，畀歌唱者機會發洩。副歌部分會有好多重覆嘅地方，畀歌唱者更容易記住歌詞。
K介子

K介子（Kaon）係粒子物理學入面一種介子，入面有一個奇夸克，加一個上夸克或者下夸克。
Chaunac

Chaunac係法國嘅一個市鎮，位置喺濱海沙藍特。
Chaume-lès-Baigneux

Chaume-lès-Baigneux係法國嘅一個市鎮，位置喺黃金丘。
Chaumoux-Marcilly

Chaumoux-Marcilly係法國嘅一個市鎮，位置喺些爾。
Chauny

Chauny係法國嘅一個市鎮，位置喺埃納。
Chaumeil

Chaumeil係法國嘅一個市鎮，位置喺戈雷茲。
Chaumont-le-Bois

Chaumont-le-Bois係法國嘅一個市鎮，位置喺黃金丘。
Chaumesnil

Chaumesnil係法國嘅一個市鎮，位置喺奧布。
Chaumont-Porcien

Chaumont-Porcien係法國嘅一個市鎮，位置喺亞丁。
Chaussenac

Chaussenac係法國嘅一個市鎮，位置喺康塔爾。
Bretagnolles

Bretagnolles係法國嘅一個市鎮，位置喺厄爾。
Breteil

Breteil係法國嘅一個市鎮，位置喺布禮斯大區嘅伊勒-維萊訥。
Bretigney

Bretigney係法國嘅一個市鎮，位置喺杜。
Bretenoux

Bretenoux係法國嘅一個市鎮，位置喺奧斯坦尼大區嘅洛特。
Brestot

Brestot係法國嘅一個市鎮，位置喺厄爾。
Bretagne-d'Armagnac

Bretagne-d'Armagnac係法國嘅一個市鎮，位置喺奧斯坦尼大區嘅熱爾。
Bretenière

Bretenière係法國嘅一個市鎮，位置喺黃金丘。
Lanneuffret

Lanneuffret係法國嘅一個市鎮，位置喺布禮斯大區嘅菲尼斯泰爾。
Lannéanou

Lannéanou係法國嘅一個市鎮，位置喺布禮斯大區嘅菲尼斯泰爾。
Lannédern

Lannédern係法國嘅一個市鎮，位置喺布禮斯大區嘅菲尼斯泰爾。
Lanne-Soubiran

Lanne-Soubiran係法國嘅一個市鎮，位置喺奧斯坦尼大區嘅熱爾。
Lannemaignan

Lannemaignan係法國嘅一個市鎮，位置喺奧斯坦尼大區嘅熱爾。
Lannebert

Lannebert係法國嘅一個市鎮，位置喺阿摩爾濱海。
Lannux

Lannux係法國嘅一個市鎮，位置喺奧斯坦尼大區嘅熱爾。
Lannepax

Lannepax係法國嘅一個市鎮，位置喺奧斯坦尼大區嘅熱爾。
Lannilis

Lannilis係法國嘅一個市鎮，位置喺布禮斯大區嘅菲尼斯泰爾。
Lannion

Lannion係法國嘅一個市鎮，位置喺阿摩爾濱海。
DJ Galaxy

DJ Galaxy（1972年4月12號—），本名鄭智華，係香港知名DJ、音樂監製、經紀。佢曾經響1998年、1999年兩次攞到香港DMC DJ大賽冠軍。2002年，加入農夫做DJ，有時為佢哋作曲。2012年，同DJ Tommy組成DJ組合UFODJs並響2014年參加Top100 DJs音樂節。
DK

DK (電影)：2015年印度電影。
兩個拉丁字母嘅搞清楚
DKMS

DKMS（德文：Deutsche Knochen­mark­spender­datei，即係德意志骨髓捐贈者檔案嘅意思）係總部設喺德國土丙根嘅一間國際性非牟利骨髓捐贈中心。雖然講係講骨髓捐贈中心，但係現時大部分嘅造血幹細胞都係嚮周邊血嗰度採集嘅，之所以叫骨髓捐贈中心係因為最初採集骨髓係主要嘅得到造血幹細胞嘅方法，同埋骨髓的確係人體入邊整造血幹細胞嘅場所。之不過造血幹細胞除咗可以直接嚮骨髓度得到之外，重可以通過動員嘅方法用藥將佢哋趕去周邊血嗰度然之後用一般捐血嘅方法嚟採集，另外嚮新出世嘅細路哥嘅臍帶血嗰度亦可以採集到造血幹細胞。不過由於呢個歷史原因，世界上好多嘅呢一類機構都係用咗骨髓呢個名，DKMS亦唔例外。呢個組織喺英國、美國、智利、波蘭、印度同埋南非都有分舵，佢專注喺血癌同埋造血幹細胞移植，喺提高造血幹細胞捐贈者需求意識嘅同時，佢亦都致力於幫人註冊佢哋嘅國家骨髓庫，同埋資助有挐褦嘅科學研究。

歷史
DKMS係嚮1991年嗰年由德國億萬富豪，Coty公司嘅執行長Peter Harf同埋大學血液學教授Gerhard Ehninger一齊創立。呢位教授喺醫Peter Harf第一任老婆嘅白血病嗰陣需要搵人捐獻骨髓，可惜佢嘅家人裏便冇搵到合適嘅人選。
於是乎Harf搞起咗DKMS嚟提高德國人對骨髓捐贈者需求嘅認識。佢將成家人，包括佢14歲嘅女Katharina註冊成爲骨髓捐贈者，用一年未到嘅時間將捐贈者嘅數目由三千增加到六萬八。之後佢重繼續發展佢嘅組織。
Katharina之後搬咗去美國哈佛，然之後嚮紐約路易威登做咗一排，後尾喺哥倫比亞大學讀工商管理碩士嗰陣退學，並且幫老竇一齊創立美國分舵，呢一年係2004年。美國分舵亦都致力於提高捐贈者需求意識同埋幫人註冊美國嘅國家骨髓捐贈計劃（NMDP），嚮有需要嘅時候會畀錢用嚟做健康測試或者支付藥物同交通嘅使費。
喺2014年，DKMS開始呼籲將每年嘅五月十八號定做世界血癌日嚟幫助提高公眾意識，嚮同一年佢哋亦開始資助同診治血癌有拏褦嘅科學研究，並且畀咗兩個人每年八萬歐羅，一共畀咗三年。

運作
DKMS透過大型公衆活動同埋病人嘅出鏡嚟籌錢同埋提高公衆意識。
嚮美國同英國，DKMS每年都會舉辦一個叫做 ｢大愛｣ 嘅大型活動嚟籌錢，呢個活動通常會有社會名流出席。佢哋最近搞嘅活動係喺2018年嚮英國倫敦嘅Camden圓屋舉辦，有參加嘅名人名流包括咗Georgia May Jagger（英文：Georgia May Jagger）、列納、Henry Holland（英文：Henry Holland (fashion designer)）同佢哋嘅全球大使，有名嘅Eva Herzigova（英文：Eva Herzigova）。
最巴閉嘅幾次病人出鏡就有 Marley Nicholls、Damary Dawkins 同埋同佢個仔Maxwell一齊嚮2019年2月份上咗BBC早餐電視節目嗰位Peter McCleave，佢哋透過骨髓褲篩選咗成萬個潛在嘅捐贈者。

註冊
凡係年紀介乎於17到55歲嘅健康人士，如果佢哋既冇血病、呼吸道病、任何嘅癌症或者內分泌問題，又冇食緊唔符合標準嗰啲藥嘅話，佢哋就符合咗捐贈者嘅資格咖喇。呢啲潛在嘅捐贈者可以通過唔同嘅方法嚟去註冊。首先佢哋可以嚮公衆活動度註冊，現場啲義工或者夥記會幫啲捐贈者用棉籤嚟嚮個口腔內壁採樣，樣本之後會送去實驗室確定捐贈者嘅組織特徵（HLA）同埋其他同移植有挐褦嘅特徵同標記。喺2017年10月份到而家都淨係用呢種方法嚟註冊，唔使抽血，既慳錢又慳時間，而且得到嘅結果同抽血冇乜兩樣。重有一種註冊方法就係自己上網填表註冊，棉籤會寄過嚟屋企，捐贈者自己睇指引採集DNA之後寄返返去實驗室。

財務
嚮啱啱開始嗰幾年，除咗啲善長仁翁捐錢之外，DKMS重攞咗德意志抗癌協會同埋德意志聯邦衛生部嘅啓動資金，呢啲資金嚮1994年中就停咗喇。之後DKMS嘅運作同埋發展冚唪唥都靠啲捐錢嚟維持。
自從嗰時打近，DKMS主要透過啲善長仁翁或者公司財團嘅捐錢重有政府嘅醫療健保系統嘅津貼嚟籌錢。呢啲錢主要用嚟做新嘅捐贈者登記同埋原本嘅數據更新。除此之外呢，DKMS重致力嚮研究點樣提高鑑定質量嚟做出更好嘅捐贈者同病人嘅匹配。佢哋亦嚮全世界設分舵，等第笪地方啲病人都可以得到抗癌嘅希望。
DKMS嚮德雷斯頓嘅生命科學實驗室度鑑定捐贈者樣本嘅類型，呢一個實驗室係全世界最大嘅HLA類型鑑定實驗室。喺2018年嗰時，DKMS嘅登記費用係37歐羅，而喺1991年嗰陣就係600德國馬克，即約莫307歐羅。嚮DKMS嘅每次捐贈登記都要收35歐羅當係捐錢，而註冊嘅時候第一次鑑定成本可以由捐贈者自願嚟畀，但就可以唔畀，所以啲善長仁翁可以同啲捐贈者畀呢筆錢，而啲企業就會根據自己嘅承擔能力睇住條數嚟畀錢資助。從一開始，進一步爲造血幹細胞移植做準備嘅類型鑑定都係由病人嘅醫療保險畀錢嘅，嚮1995年之後，醫療保險亦都畀埋數據庫運作包括人手同埋電子數據處理啲使費。

研究
爲咗一路噉推高血癌病人嘅抗癌成功率，DKMS嚮2013年4月喺德雷斯頓開咗個臨牀試驗署（CTU）。呢個署係一個跨學科嘅網，佢嚮全世界同德國國內外嘅移植中心同埋研究團隊一齊做嘢，組織同開展有指導意義嘅臨牀研究。
臨牀試驗署嘅目的係發起同埋撐嗰啲同醫血癌有挐褦嘅臨牀研究，研究嘅重點係異體造血幹細胞移植。佢亦開展自已嘅臨牀研究，致力嚮搵出最好嘅醫法，令到啲幹細胞移植更加有效。另外DKMS重開發新嘅做法，可以更加簡單有效噉採集異體造血幹細胞。同埋佢重專注嚮研究移植之後自然冧友細胞所起嘅作用。

爭議
嚮西班牙，啲人批評DKMS骨髓移植嘅使費太貴。要畀約莫14,500歐羅，比西班牙男高音Josep Carreras創立嘅Fundación Josep Carreras重貴出咗6,000歐羅。喺2012年一月份，西班牙衛生部唔畀DKMS繼續嚮西班牙推廣骨髓捐贈，理由係佢哋冇必須嘅許可證，所以係違例嘅噉話。DKMS係都唔認，並且強調佢哋嚮西班牙嘅所有活動都符合歐盟同當地啲例。重有兩個方向跨境嘅移植物運輸使費都好貴。於是乎西班牙改咗條例，嚴重噉阻住咗DKMS嚮當地做嘢。2018年2月份，DKMS西班牙基金散夥，因爲佢哋冇晒符，根本成立唔到骨髓捐贈中心。

流行文化
嚮2019年7月30號，約莫500個德國RTL電視劇集 《Gute Zeiten, schlechte Zeiten》（好日子，壞日子）嘅擁躉嚮Potsdam齊葺葺噉註冊成咗DKMS嘅捐贈者。呢一次嘅活動係由德國電視集團RTL、主題公園Filmpark Babelsberg、電影公司UFA、同埋《好日子，壞日子》嘅羣星聯合舉辦，可謂大陣仗。網上嘅響應都好犀利，成4,600個擁躉上網訂咗郵寄嘅口腔拭子嚟提取自己嘅DNA並且註冊咗做捐贈者。
DJ Soda

DJ Soda（韓文：DJ 소다，1988年4月7號—）係一個南韓女歌手同唱片騎師，原名黃素熙（韓文：황소희），佢喺2013年開始入行到而家。
2020年8月，DJ Soda出咗個全新英文單曲《Shooting Star》。
DKIM

DomainKeys Identified Mail（解「域名密匙識別郵件」；簡稱DKIM）係套電郵認證機制，用嚟偵測假冒電郵地址（英文：Email spoofing）呢個喺發送釣魚郵件同垃圾電郵常見嘅伎倆。
DKIM令收信人可以檢查電郵嘅來源域名，確認份電郵係個域名嘅主人批准咗發送嘅。運作原理係靠喺每份電郵後面加個數碼簽名，而個簽名係同個域名係有關連嘅。想驗證個簽名嘅話，收信嘅系統可以透過查詢DNS攞個域名嘅公開密匙。一個有效嘅簽名亦都可以保證份電郵嘅某啲部分喺簽咗名之後無畀人改過。
DKIM係個互聯網標準（英文：Internet Standard），2011年喺RFC 6376度定義，並喺RFC 8301同RFC 8463度更新過。
DJ

DJ（全寫 disc jockey，直譯唱碟騎師），又叫唱片騎師，係種職業，專門負責播唱碟音樂，場合可以係廣播電台嘅點唱節目，又可以喺派對或者其他表演活動。廣義上，DJ個意思會引申到電台節目主持人。
Bélesta-en-Lauragais

Bélesta-en-Lauragais係法國嘅一個市鎮，位置喺奧斯坦尼大區嘅上加龍。
Bénaix

Bénaix係法國嘅一個市鎮，位置喺阿列日。
Bénodet

Bénodet係法國嘅一個市鎮，位置喺布禮斯大區嘅菲尼斯泰爾。
Bénonces

Bénonces係法國嘅一個市鎮，位置喺安省。
Bémécourt

Bémécourt係法國嘅一個市鎮，位置喺厄爾。
Bénivay-Ollon

Bénivay-Ollon係法國嘅一個市鎮，位置喺德龍。
Béligneux

Béligneux係法國嘅一個市鎮，位置喺安省。
Rongères

Rongères係法國嘅一個市鎮，位置喺阿列。
Ronnet

Ronnet係法國嘅一個市鎮，位置喺阿列。
Root

Root喺英文入面，一般都係根噉解。佢可以係：
維基辭典有呢個詞嘅解釋：root
碌：一個面向程序設計嘅多用途數據綜合包，中國嘅北佬地區成日嗌「ROOT」。
ROOT：一種由CERN負責搞嘅電腦程序同電子圖書館。
/root：Unix系統嘅根目錄。
Root!：喺2004年，墨爾本成立嘅一個澳洲樂隊。
Root (專輯)：美國歌手化斯頓·武亞喺1999年出嘅一份專輯。
Ronsenac

Ronsenac係法國嘅一個市鎮，位置喺沙藍特。
Roquebillière

Roquebillière係法國嘅一個市鎮，位置喺濱海阿爾卑斯。
Marlieux

Marlieux係法國嘅一個市鎮，位置喺安省。
Marminiac

Marminiac係法國嘅一個市鎮，位置喺奧斯坦尼大區嘅洛特。
Marnac

Marnac係法國嘅一個市鎮，位置喺多多涅。
Marly-Gomont

Marly-Gomont係法國嘅一個市鎮，位置喺埃納。
Marmanhac

Marmanhac係法國嘅一個市鎮，位置喺康塔爾。
Marliens

Marliens係法國嘅一個市鎮，位置喺黃金丘。
Marnay-sur-Seine

Marnay-sur-Seine係法國嘅一個市鎮，位置喺奧布。
Bérat

Bérat係法國嘅一個市鎮，位置喺奧斯坦尼大區嘅上加龍。
Bénévent-l'Abbaye

Bénévent-l'Abbaye係法國嘅一個市鎮，位置喺卡勒茲。
Béréziat

Béréziat係法國嘅一個市鎮，位置喺安省。
Bény-sur-Mer

Bény-sur-Mer係法國嘅一個市鎮，位置喺卡爾華多斯。
Bérulle

Bérulle係法國嘅一個市鎮，位置喺奧布。
Béraut

Béraut係法國嘅一個市鎮，位置喺奧斯坦尼大區嘅熱爾。
Bérou-la-Mulotière

Bérou-la-Mulotière係法國嘅一個市鎮，位置喺中央-盧華爾山谷嘅厄爾-盧華。
Rogue

Rogue 係一隻 1980 年出嘅電子遊戲，創始咗 Roguelike 呢個電子遊戲類型。
Roiffieux

Roiffieux係法國嘅一個市鎮，位置喺阿爾代什。
Rognonas

Rognonas係法國嘅一個市鎮，位置喺隆河河口。
Rogécourt

Rogécourt係法國嘅一個市鎮，位置喺埃納。
Rogny

Rogny係法國嘅一個市鎮，位置喺埃納。
Rohaire

Rohaire係法國嘅一個市鎮，位置喺中央-盧華爾山谷嘅厄爾-盧華。
Rogues, Gard

Rogues, Gard係法國嘅一個市鎮，位置喺奧斯坦尼大區嘅加爾。
MegaBox

MegaBox 係香港嘅一座大型購物商場，喺九龍九龍灣宏照道三十八號嘅企業廣場五期，高19層，面積一百一十萬平方呎，差唔多有太古城中心咁大。佢係東九龍區最大嘅購物商場，亦係全港首座大型垂直式商場。商場入面有旋轉車路，畀人揸車直達商場嘅任何一層。
MegaBox 響2007年6月1號正式開幕。

鋪頭
尚流地帶（地下至2樓）：商場低層（地下至2樓）叫做「尚流地帶」，有專門店，同埋時裝鋪。
家居創意（3-5 樓）
消閒生活（6-8 樓）：消閒生活專區入面，地板主調黃白色，變做深綠色。
MegaBox九樓係兒童天地，該層無論喺外牆、天花板、地板、甚至欄河都係以森林為主題。嗰度會有好多售賣兒童用品嘅專門店。
娛樂滋味（10-18樓）：娛樂滋味專區係昏暗過低層，地板顏色主要係黑同紫。十樓除咗有多間小型食肆外，重設有全港最大兼全香港首個符合國際標準嘅溜冰場，溜冰場嘅玻璃幕牆。十一樓重設有全港首間IMAX電影院。
（12樓）遊戲天地、琴行、恆香棧。
（13樓）酒樓
（14樓）餐廳
Meilhan, Gers

Meilhan, Gers係法國嘅一個市鎮，位置喺奧斯坦尼大區嘅熱爾。
MegaUpload

Megaupload係一間網絡服務公司，硬碟伺服器放嚮香港，可以支援上載1GB檔案，規定保存3個月，係西方人最多用嘅網站。收入主要靠網上廣告。

事件
嚮2012年1月19號，美國聯邦調查局因為侵犯版權罪，拉咗Megaupload班管理同埋創辦人。
Meillard

Meillard係法國嘅一個市鎮，位置喺阿列。
Meilhards

Meilhards係法國嘅一個市鎮，位置喺戈雷茲。
Meillac

Meillac係法國嘅一個市鎮，位置喺布禮斯大區嘅伊勒-維萊訥。
MedlinePlus

MedlinePlus 係一個由美國國立醫學圖書館創立嘅網上數據庫，佢用英文同埋西班牙文向普羅大眾提供醫療健康方面嘅資訊。
Mehun-sur-Yèvre

Mehun-sur-Yèvre係法國嘅一個市鎮，位置喺些爾。
Meillant

Meillant係法國嘅一個市鎮，位置喺些爾。
Meillers

Meillers係法國嘅一個市鎮，位置喺阿列。
Saint-Mamert-du-Gard

Saint-Mamert-du-Gard係法國嘅一個市鎮，位置喺奧斯坦尼大區嘅加爾。
Saint-Malo-de-Phily

Saint-Malo-de-Phily係法國嘅一個市鎮，位置喺布禮斯大區嘅伊勒-維萊訥。
Saint-Maime

Saint-Maime係法國嘅一個市鎮，位置喺上普羅旺斯阿爾卑斯。
Saint-Malon-sur-Mel

Saint-Malon-sur-Mel係法國嘅一個市鎮，位置喺布禮斯大區嘅伊勒-維萊訥。
Saint-Maigrin

Saint-Maigrin係法國嘅一個市鎮，位置喺濱海沙藍特。
Saint-Maixme-Hauterive

Saint-Maixme-Hauterive係法國嘅一個市鎮，位置喺中央-盧華爾山谷嘅厄爾-盧華。
Saint-Mamet

Saint-Mamet係法國嘅一個市鎮，位置喺奧斯坦尼大區嘅上加龍。
Fourtou

Fourtou係法國嘅一個市鎮，位置喺奧德。
Foussignac

Foussignac係法國嘅一個市鎮，位置喺沙藍特。
Fourneville

Fourneville係法國嘅一個市鎮，位置喺卡爾華多斯。
Fournès

Fournès係法國嘅一個市鎮，位置喺奧斯坦尼大區嘅加爾。
Fourquevaux

Fourquevaux係法國嘅一個市鎮，位置喺奧斯坦尼大區嘅上加龍。
Foursquare

Foursquare係個用「位置」做主題嘅網絡社交流動應用程式同網站，2008年創辦，用戶可以用佢嚟「打卡」，同朋友分享。
Fournes-Cabardès

Fournes-Cabardès係法國嘅一個市鎮，位置喺奧德。
Fournets-Luisans

Fournets-Luisans係法國嘅一個市鎮，位置喺杜。
Fourques, Gard

Fourques, Gard係法國嘅一個市鎮，位置喺奧斯坦尼大區嘅加爾。
Saint-Ferréol-de-Comminges

Saint-Ferréol-de-Comminges係法國嘅一個市鎮，位置喺奧斯坦尼大區嘅上加龍。
Saint-Fergeux

Saint-Fergeux係法國嘅一個市鎮，位置喺亞丁。
Saint-Fiel

Saint-Fiel係法國嘅一個市鎮，位置喺卡勒茲。
Saint-Florent-sur-Auzonnet

Saint-Florent-sur-Auzonnet係法國嘅一個市鎮，位置喺奧斯坦尼大區嘅加爾。
Saint-Ferriol

Saint-Ferriol係法國嘅一個市鎮，位置喺奧德。
Saint-Flavy

Saint-Flavy係法國嘅一個市鎮，位置喺奧布。
Fussy

Fussy係法國嘅一個市鎮，位置喺些爾。
Félines-Minervois

Félines-Minervois係法國嘅一個市鎮，位置喺奧斯坦尼大區嘅埃羅。
Félines-Termenès

Félines-Termenès係法國嘅一個市鎮，位置喺奧德。
Fustignac

Fustignac係法國嘅一個市鎮，位置喺奧斯坦尼大區嘅上加龍。
Fustérouau

Fustérouau係法國嘅一個市鎮，位置喺奧斯坦尼大區嘅熱爾。
Fuveau

Fuveau係法國嘅一個市鎮，位置喺隆河河口。
Fère-en-Tardenois

Fère-en-Tardenois係法國嘅一個市鎮，位置喺埃納。
Coursegoules

Coursegoules係法國嘅一個市鎮，位置喺濱海阿爾卑斯。
Courtauly

Courtauly係法國嘅一個市鎮，位置喺奧德。
Coursan-en-Othe

Coursan-en-Othe係法國嘅一個市鎮，位置喺奧布。
Courteilles

Courteilles係法國嘅一個市鎮，位置喺厄爾。
Coursan

Coursan係法國嘅一個市鎮，位置喺奧德。
Coursac

Coursac係法國嘅一個市鎮，位置喺多多涅。
Courseulles-sur-Mer

Courseulles-sur-Mer係法國嘅一個市鎮，位置喺卡爾華多斯。
Courtaoult

Courtaoult係法國嘅一個市鎮，位置喺奧布。
Saint-Étienne-des-Sorts

Saint-Étienne-des-Sorts係法國嘅一個市鎮，位置喺奧斯坦尼大區嘅加爾。
Saint-Étienne-de-l'Olm

Saint-Étienne-de-l'Olm係法國嘅一個市鎮，位置喺奧斯坦尼大區嘅加爾。
Pradines, Lot

Pradines, Lot係法國嘅一個市鎮，位置喺奧斯坦尼大區嘅洛特。
Prades-le-Lez

Prades-le-Lez係法國嘅一個市鎮，位置喺奧斯坦尼大區嘅埃羅。
Pradinas

Pradinas係法國嘅一個市鎮，位置喺阿韋龍。
Pradettes

Pradettes係法國嘅一個市鎮，位置喺阿列日。
Prades-d'Aubrac

Prades-d'Aubrac係法國嘅一個市鎮，位置喺阿韋龍。
Prades-sur-Vernazobre

Prades-sur-Vernazobre係法國嘅一個市鎮，位置喺奧斯坦尼大區嘅埃羅。
Pradiers

Pradiers係法國嘅一個市鎮，位置喺康塔爾。
Pradières

Pradières係法國嘅一個市鎮，位置喺阿列日。
Pradons

Pradons係法國嘅一個市鎮，位置喺阿爾代什。
⼷

注意：呢篇文章有統一碼中日韓越統一表意文字新版用字：⼷。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。
⼷，又稱⼷部，係康熙部首，排五十六，萬國碼爲U+2F37。佢相對應嘅唐字係弋，萬國碼U+5F0B。
Duffort

Duffort係法國嘅一個市鎮，位置喺奧斯坦尼大區嘅熱爾。
Duault

Duault係法國嘅一個市鎮，位置喺阿摩爾濱海。
Ducy-Sainte-Marguerite

Ducy-Sainte-Marguerite係法國嘅一個市鎮，位置喺卡爾華多斯。
Dumb Ways to Die

Dumb Ways to Die（意思係「戇居咁死」）係澳洲墨爾本一個公益廣告，由墨爾本都市鐵路推出，希望以此推廣鐵路安全意識。2012年11月，呢條公益廣告片開始喺網上畀人瘋狂傳播。

項目
爾個廣告由廣告商墨爾本麥肯（McCann Melbourne）構思，並且喺Tumblr、報紙、本地電台、都市鐵路沿線嘅戶外廣告出現。麥肯執行創意總監約翰‧梅斯卡爾（John Mescall）話：「呢個項目嘅目的係吸引嗰啲唔想聽到任何安全信息嘅聽眾而設，我哋認為戇居咁死佢哋會聽。」麥肯估計，喺兩星期之內，呢個計劃製造咗起碼700個媒體報道，帶嚟最少5,000萬美元嘅媒體價值，但只係用咗一個電視廣告費嘅一小部分錢就做到。根據都市鐵路嘅調查，呢個活動令虛驚一場嘅意外事件減少咗三成以上，由2011年11月至2012年1月嘅每一百萬公里路程出現13.29次虛驚意外，2012年11月至2013年1月已減少到9.17次。
Duesme

Duesme係法國嘅一個市鎮，位置喺黃金丘。
三山國王廟

三山國王廟係供奉三山國王嘅地方，主要響華南地區有。

各地三山國王廟
呢個表唔完整，歡迎加料。
Thoisy-le-Désert

Thoisy-le-Désert係法國嘅一個市鎮，位置喺黃金丘。
Thonac

Thonac係法國嘅一個市鎮，位置喺多多涅。
Thoraise

Thoraise係法國嘅一個市鎮，位置喺杜。
Thorame-Basse

Thorame-Basse係法國嘅一個市鎮，位置喺上普羅旺斯阿爾卑斯。
Thomas Harrington

Thomas Harrington，通常簡稱為Harrington，係英國一間車身廠，1897年成立。
Harrington以生產馬車起家，後來汽車興起就開始出汽車車身，再之後出埋商用車車身，其中巴士同埋豪華客車車身生產逐漸成為公司主要業務。1930年，Harrington間廠由Brighton搬咗去Hove。
二次大戰期間，Harrington停止車身生產，改出軍用物資，包括飛機組件。車身生產喺二次大戰完咗之後恢復。1961年Harrington俾Robins and Day收購。
Harrington喺1965年宣佈下年會停止車身生產，最後一個客車車身喺1966年完成。
Thomirey

Thomirey係法國嘅一個市鎮，位置喺黃金丘。
Thomas Tallis

Thomas Tallis（1505年—1585年11月23號）係16世紀英國作曲家，擅長寫複音音樂，最出名嘅有四十聲部經文曲Spem in Alium。
Launaguet

Launaguet係法國嘅一個市鎮，位置喺奧斯坦尼大區嘅上加龍。
Laujuzan

Laujuzan係法國嘅一個市鎮，位置喺奧斯坦尼大區嘅熱爾。
Launac

Launac係法國嘅一個市鎮，位置喺奧斯坦尼大區嘅上加龍。
Launois-sur-Vence

Launois-sur-Vence係法國嘅一個市鎮，位置喺亞丁。
Laudun-l'Ardoise

Laudun-l'Ardoise係法國嘅一個市鎮，位置喺奧斯坦尼大區嘅加爾。
Laura Pausini

Laura Pausini（意大利文：[ˈlaura pauˈzini]，1974年5月16號—），意大利流行音樂歌手，以精湛歌藝以及絕佳創作才華馳名於世，尤其喺意大利同西班牙文國家嘅樂壇好受歡迎。佢擅於以高亢而𩐿亮嘅聲音詮釋抒情歌，而佢嘅歌除咗主題爲傷感愛情外，亦有以社會問題爲題材，諸如貧窮、戰爭以及種族歧視，而曲風更係軟搖滾𠻹。同時，佢係一名 多語種 歌手，除咗母語意大利文外，佢重灌錄過西班牙文、葡萄牙文、法文以及英文歌曲。Laura Pausini賣出超過八千六百萬張唱片，有超過一佰六十張白金唱片，同埋一張鑽石唱片。佢分別喺1994年同2003年得到世界音樂獎，以及歐洲國際唱片業交流基金會獎。

早年生活
Laura Pausini喺拉文納嘅法恩扎出世，喺索拉羅洛大。八歲開始跟做音樂老師以及鋼琴手嘅爸爸Fabrizio Pausini，喺唔同嘅酒吧演唱，另外，就响佢年方十二之時，喺一間意大利嘅獨立廠牌度，推出咗一張名爲《I Sogni Dei Laura》嘅意大利文專輯。
响1993年2月25號，Laura Pausini先以一曲〈落寞悲歌〉（La Solitudine）喺意大利米蘭聖雷莫音樂節中技驚全意，繼而贏得「年度最佳藝人」嘅寶座，當時芳齡十八歲嘅Laura Pausini畀觀眾視爲意國歌壇首席歌姫，旋即佢就推出其首張個人意大利文專輯《Laura Pausini》。
响1994年，佢推出咗首張西班牙文同名專輯《Laura Pausini》，但歌曲皆改篇翻唱自佢前兩隻意大利文專輯《Laura Pausini》以及《Laura》裏頭嘅歌，而佢更憑住𠵱隻碟，紅遍西班牙文國家，亦成爲家諭戶曉嘅歌手。

鎩羽而歸
响2002年，Laura Pausini曾嘗試以英文專輯《內心深處》（From the Inside）欲打入美國市場，怎知整張專輯嘅銷售量，冇預期咁好，得第一張單曲《投降》（Surrender）賣得唔錯，因而令佢重回拉丁市場，𠵱趟算得上係鎩羽而歸。
Launay

Launay係法國嘅一個市鎮，位置喺厄爾。
Laubressel

Laubressel係法國嘅一個市鎮，位置喺奧布。
丁天立

丁天立，香港建制派（商界親中派）政治人、生意人，開達集團有限公司董事局主席。

家庭親屬關係
佢係前任立法會議員丁午壽個仔，同丁煒章份屬堂兄弟。

選舉立場同經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。
丁子霖

丁子霖（Ding Zilin，1936年12月20號—）係上海人，大學哲學系教授。佢個獨仔蔣捷連係六四鎮壓中被槍殺，之後佢組織「天安門母親」，紀錄八九年六四事件嘅死難者，出過嘅光碟包括「天安門母親之路」同埋「六四受難者家屬證辭」。

蔣捷連
蔣捷連嚮1989年6月係17歲，當時北京市戒嚴，蔣捷連當晚10點半左右離開屋企。11點嚮木樨地遇到戒嚴部隊，嚮復外大街29樓前長花壇後俾子彈打中，子彈嚮後背左邊穿過心口，搶救冇效。
丁子峻

丁子峻（1974年5月6號—），係一位香港男演員，而家喺中國發展。佢同香港女歌手楊千嬅嘅丈夫丁子高係堂兄弟關係。
丁奉

丁奉（粵拼：ding1 fung6；？—271年），字承淵（sing4 jyun1），廬江安豐人（而家河南固始），三國時期東吳要將。佢嘅細佬係丁封，有仔丁溫，都一齊做東吳將領。後生嗰時做小將，多次跟其他將領征伐，時時勇冠三軍，曾隸甘寧、陸遜、潘璋等人帳下，又驍勇又有計謀。後期解救壽春、誅殺孫綝，多次立功，從小將位置長成爲大將軍。

生平
丁奉出世喺廬江安豐（而家河南），佢開始自己嘅事業係憑住喺吳軍嘅服役，喺甘寧領下做個隊長小將，之後又轉屬過陸遜、潘璋。喺各個戰陣，佢都衝鋒打頭、戰鬥到好㷫，立低幾多戰功榮譽。之後丁奉做偏將軍，成爲三國時武將之一。佢自孫權時歸附孫吳，孫權死後佢歸附孫亮同孫休（喺《三國演義》中一路同員將徐盛一齊帶軍，但史實係徐盛好早過身）。
252年，孫亮即位，丁奉做冠軍將軍，封爵都亭侯。當年發生東興之戰，魏國派諸葛誕、胡遵打東興，吳國派諸葛恪帶軍上陣。當時諸將認爲，敵方聽聞諸葛恪來咗，自然會走夾唔唞，唯有丁奉話：「唔啱。對方動用佢境內許都、洛陽嘅大軍攻來，一定做咗計劃，點會無收穫就走呢？咪以爲敵人唔來，應該諗做好準備來打贏佢哋。」諸葛恪上咗岸後，丁奉同將軍唐咨、呂據、留贊一齊延山向西行。丁奉話：「而家我哋各位行遲咗步，若果敵方佔據地利，則好難同佢爭。」爲咗行快啲，佢自己帶住三千人抄近路。當時打北風，丁奉帶住三千人用咗兩日先佔據咗徐塘。當時天氣凍落雪，敵方將領開酒會，丁奉見佢前營兵少，對佢班部下講：「封侯獲賞，就喺今日！」於是叫士兵將重甲換成輕裝，帶短兵器上陣。敵人見到都笑，無防備佢哋。丁奉領兵突擊，破開前營陣線。啱好呂據大軍來到，魏軍潰敗。之後丁奉晉升爲滅寇將軍，封爲都亭侯（一說都鄉侯）。
255年，魏將文欽起事失敗投降吳國，丁奉任命爲虎威將軍，同孫峻去壽春接文欽，喺高亭同魏國追兵打。丁奉帶矛上馬，衝入陣中，斬首數百，繳獲軍器。之後封爲安豐侯。
256年農曆十月，孫峻死後，孫綝同呂據相鬥，孫綝落令畀丁奉同孫綝堂兄孫憲、施寬坐船去佔據江都，去討伐呂據。
257年，魏大將諸葛誕喺壽春投降吳國，魏軍包圍壽春。吳國先係派朱異、唐咨去救佢，然後派丁奉、黎斐去解圍。丁奉喺黎漿屯兵做前鋒，因爲戰功拜做左將軍。
258年，孫休即位。孫休同張布密謀誅殺權臣孫綝，張布話：「丁奉雖然唔擅長行政，但個人有智謀，可以成大事。」孫休召丁奉話：「孫綝作爲權臣權傾一時，會圖謀不軌，想同將軍你一齊誅殺佢。」丁奉話：「孫綝啲兄弟友黨好多，驚人心唔同，冇辦法一下子制服佢，可以喺臘會時，用陛下嘅親兵誅殺佢。」孫休用咗佢條計，喺會上請咗孫綝，而張布同丁奉向左右使眼色，當場誅殺咗孫綝。於是丁奉遷任大將軍，加持爲左右都護。永安三年（260年），假節領徐州牧。
263年，司馬昭嘅將領鄧艾去打蜀國，劉禪派人去東吳求救（演義寫爲諸葛亮嘅仔諸葛瞻寫信求救），老將丁奉帶軍去救蜀，辦法係帶軍去攻擊壽春，來牽扯魏軍，但救蜀唔成功。之後嘅吳主係孫皓，丁奉遷任右大司馬、左軍師。寶鼎三年（268年），孫皓命令丁奉同諸葛靚一齊去打合肥嘅司馬駿，丁奉同晉國嘅大將石苞通信，傾下閒偈，石苞因此撤職。建衡元年（269年），丁奉又帶兵去徐塘，去進攻穀陽。穀陽啲百姓知道咗後走曬，丁奉乜都得唔到。孫皓一嬲斬咗丁奉嘅導軍。
建衡三年（271年）丁奉過世。丁奉因爲有功而顯貴，逐漸爲人驕矜自傲。於是身後有啲人誹謗佢，於是孫皓追究穀陽件事，流放丁奉屋企人去臨川。
演義中就寫孫皓爲君荒淫，於是畀晉國討伐，司馬炎派杜預打東吳，嗰陣時丁奉已死，於是無咗骨幹，噉樣嘅因素合埋一份令東吳好快滅亡。

喺三國演義
喺三國演義，丁奉爲將時，佢受命同徐盛帶軍去追劉備同孫夫人嘅車隊，嗰陣劉孫二人諗定走返去荊州。就喺嗰陣時，孫夫人喺車度惡鬧丁奉同徐盛，丁徐兩個人都驚咗，放條路畀佢哋過。
喺呂蒙追殺關羽場仗度，丁奉共徐盛係共同追擊關羽嘅將領，佢哋夾份整到關羽戰死。丁奉嘅軍伏喺山坑，佢哋自山坑以撘（dap6）地氣勢衝出，角鼓震天，圍困關公來打。
丁子朗

丁子朗（Karl Ting，1997年6月30號—）係香港無綫電視男藝員，2016年參加無綫電視嘅香港先生選舉攞到亞軍同「最上鏡先生」而入行。佢讀完2016年演藝進修班後，開始喺綜藝節目演出。2018年，佢喺節目《森美旅行團》爆肌浸浴，一脫成名。佢喺《萬千星輝頒獎典禮2021》攞到「飛躍進步男藝員」。佢2023年入圍選秀節目《亞洲超星團》，係年紀最大嘅參賽者，最後喺首輪被淘汰。

演出
呢個表唔完整，歡迎加料。
丁子高

丁子高（1979年7月31號—）係香港女歌手楊千嬅而家嘅老公。丁子高個阿爸係有錢人上海皮具老細丁永方。丁子高阿哥係無綫電視藝員丁子俊，重有個細佬丁子傑。
丁子高嚮上海一間國際學校讀到中三，移民去咗新西蘭。阿媽同丁永方離婚後，丁子高交畀阿媽揍，阿爸傳聞有成億身家，都同丁子高冇關。丁子高以前玩樂隊組合VRF，嚮娛樂圈撈唔起，收尾散Band。丁子高而家轉行做公關主任。

武漢肺炎疫情期間涉嫌違反限聚令
内文：ClubONE § 淺水灣網紅派對違反限聚令
喺2022年7月26號，食品公司Future Salad被揭發喺ClubONE淺水灣店搞違反限聚令嘅活動，其中丁子高同方力申，仲有一啲微辣嘅演員都有出席，而且丁子高仲唔帶口罩同人合照。